**Сіздің жүрегіңізге орнығатын Құдай**

***«Мәсіх сенімдерің арқылы жүректеріңе орныға көрсін, әрі рухани өмірлерің Оның сүйіспеншілігіне тамыр жайып, негізделсін.»***

***(Ефест. 3:17)***

Сіз Құдайға мінажат еткенде, Оны қалай елестетесіз? Ол ғарыш сияқты алыс бір жерде ме, әлде жақын жерде ме?

Мәлік есімді жігіт Құдайдың қолы бос емес және оны байқамай қалуы мүмкін деп ойлап, Құдайдың назарын аудару үшін үнемі ораза ұстап, жиі мінажат етеді. Карлос есімді жігіт те жиі мінажат етеді, анда-санда ораза ұстайды, бірақ, ол мұны Құдаймен бірге болудан шынайы қуаныш табатындықтан жасайды.

Біздің Құдайға деген көзқарасымыз өте маңызды. Бұл біздің Онымен қарым-қатынасымызға, қаншалықты ашық және қаншалықты жиі мінажат ететінімзіге әсер етеді!

Исаның соңынан еруді таңдағандар үшін ең таңғаларлық шындықтардың бірі - ол жай ғана «сырттағы» рух немесе алыстан тыңдайтын Құдай емес. Киелі кітап бізге былай дейді: «Мәсіх сенімдерің арқылы жүректеріңе орныға көрсін, әрі рухани өмірлерің Оның сүйіспеншілігіне тамыр жайып, негізделсін.» (Ефестіктерге 3:17).

Біздің жүрегімізге орнығатын Құдаймен сөйлескенде, біз өз бауырымыздан да, досымыздан да жақын адаммен сөйлесеміз. Ол сіздің барлық ойларыңызды, сезімдеріңізді және уайымдарыңызды біледі, және сізбен сөйлескісі келеді, сізбен бірге болғысы келеді.

Дәуіт, Киелі кітаптағы көптеген әндердің авторы былай деп жазған еді: « Уа, Жаратқан Ие, мені сынап тексердің, Сен мені толығынан танып білесің: Отырғаным, тұрғаным да Саған аян, Ойларымды біліп, ұғасың алыстан. Сенің Рухыңнан мен қайда қашпақпын? Көз алдыңнан қайда жасырынбақпын?» (Забур 139:1-2,7)

Бүгінде, мінажат еткенде, Құдайды алыс бір жерде тұрғандай елестетіп, жай ғана бос кеңістікпен сөйлеспеңіз. Сіз әрқашан да сізбен бірге, сіздің жүрегіңізде орнығатын Құдаймен сөйлесіп жатырсыз!